Vidhasselbror

Vidhasselbror (Corylopsis spicata) er en busk i trollhasselfamilien fra Japan.

Den er løvfellende, har en vid, rikt forgrenet vekst og blir opptil to meter høy. De lysegule, duftende blomstene sitter 7–10 sammen i 2–4 cm lange klaser. Pollenknappene er purpur. Blomstringstiden er sent på vinteren og tidlig på våren, før løvsprett. Akselbladene er grønnaktige og glatte. Skudd og bladstilk er hårete. Bladene er eggformede til omvendt eggformede med hjerteformet grunn, glatte på oversiden, blågrønne og hårete under og har 6–7 par nerver. Når bladene spretter, er de purpur før de blir grønne. Høstfargen er gul til gulgrønn.

Arten er en populær hageplante, og i Norge kan den dyrkes til herdighetssone 4.

Galleri

Kilder

Eksterne lenker 
 

Trollhasselfamilien